|  |  |
| --- | --- |
| **Navodilo za izpolnjevanje obrazca** | |
|
| Davčna številka | *Vpiše se davčna številka osebe, ki vlaga obračun.* |
| Matična številka | *Vpiše se matična številka osebe, ki vlaga obračun.* |
| Naziv | *Vpiše se naziv osebe, ki vlaga obračun.* |
| Naslov | *Vpiše se popolni naslov osebe, ki vlaga obračun.* |
| Davčno obdobje | *Vpiše se davčno obdobje, na katero se nanaša obračun. Za začasno pooblaščenega prejemnika, začasno certificiranega prejemnika ali prodajalca na daljavo je davčno obdobje datum prejema trošarinskih izdelkov.* |
| 1. Trošarinski zavezanec:   * pooblaščeni prejemnik * proizvajalec * pooblaščeni uvoznik * mali proizvajalec žganja (MPŽ) * mali proizvajalec vina (MPV) * imetnik trošarinskega skladišča * začasno pooblaščeni prejemnik * imetnik dovoljenja za davka prosto prodajalno * certificirani prejemnik * začasno certificirani prejemnik   2. Drugi plačniki trošarine   * drugi plačniki trošarine * prodaja na daljavo   3. Oproščeni uporabnik | *Glede na status osebe (vrsta trošarinskega zavezanca ali drugi plačnik trošarine ali oproščeni uporabnik), ki vlaga obračun, se označi ustrezno polje.*  *Obračun trošarine se predlaga za vsak status ločeno.* |
| 1. mirno vino  2.       peneče vino  3.       vmesne pijače  4.       druge fermentirane pijače  5.       etilni alkohol  5.1    nedenaturiran etilni alkohol z vsebnostjo  alko. 80 vol. % ali več  5.2    denaturiran etilni alkohol, s katero koli  vsebnostjo alkohola  5.3    drug etilni alkohol | *Količina pijače se navede na štiri decimalna mesta.*  *V stolpec (3), (4), (5), (6) in (7) se vpiše količina v ustrezni obračunski enoti. (Količina pod zaporedno številko 5.1, 5.2 in 5.3 se preračuna na 100% prostorninske vsebnosti alkohola na en hektoliter etilnega alkohola. V primeru, da imamo 30 litrov 20% etilnega alkohola, se količina izračuna na sledeči način: (30l/100)\*0,2= 0,0600 hl alk.)*  *V stolpec (8) se vpiše količina, za katero se uveljavlja vračilo trošarine v skladu z 19. členom ZTro-1.* *Vračilo trošarine kot odbitek od trošarinske obveznosti, izkazane v mesečnem obračunu, lahko uveljavljata le imetnik trošarinskega skladišča in pooblaščeni prejemnik.*  *V stolpec (9) se vpiše znesek za vračilo, ki se uveljavlja v skladu z 19. členom ZTro-1.*  *V stolpcu (10) se vpiše ustrezna zakonska podlaga za uveljavljanje vračila trošarine, in sicer za naslednje primere:*  *- Imetnik trošarinskega skladišča, ki je trošarinske izdelke, ki so že bili sproščeni v porabo v Sloveniji, vnesel v trošarinsko skladišče (1. tč. prvega odst. 19. člena ZTro-1).*  *-Oseba, ki je izvozila trošarinske izdelke, ki so bili sproščeni v porabo v Sloveniji (2. tč. prvega odst 19. člena ZTro-1).*  *- Oseba, ki je trošarinske izdelke prodala v skladu s predpisanimi pogoji osebi iz 15. in 17. člena tega zakona brez obračunane trošarine, sama pa jih je nabavila po ceni z vključeno trošarino (5. tč. prvega odst. 19. člena ZTro-1).*  *V stolpec (11) se vpiše vsota zmnožka predpisane trošarine in količine iz stolpca (5) in vsota zmnožka predpisane trošarine in količine iz stolpca (6) in vsota zmnožka predpisane trošarine in količine iz stolpca (7).* |
| 6. Obveznost za davčno obdobje | *Vpiše se ustrezna vsota zneskov trošarine iz stolpca (11).* |
| 7. Vračilo trošarine | *Vpiše se vsota zneskov za vračilo v skladu s 19. členom ZTro-1 iz stolpca (9).* |
| 8. Za plačilo | *Vpiše se znesek trošarine za plačilo. V primeru uveljavljanja vračila trošarine na obračunu vpiše imetnik trošarinskega skladišča ali pooblaščeni prejemnik razliko med obveznostjo za davčno obdobje in vračilom trošarine v skladu z 19. členom ZTro-1.* |
| Drugi podatki: — trošarinska številka začasno pooblaščenega prejemnika in začasno certificiranega prejemnika — oznaka ARC/oznaka LRN — datum prejema trošarinskih izdelkov | *Začasno pooblaščeni prejemnik in začasno certificirani prejemnik vpišeta trošarinsko številko, oznako ARC (enotno trošarinsko referenčno oznako) iz elektronskega trošarinskega dokumenta oziroma elektronskega poenostavljenega dokumenta, ki se nanašajo na količine trošarinskih izdelkov iz obračuna. Pri uporabi nadomestnega postopka vpišejo oznako LRN (lokalna referenčna številka), ki je oznaka računa, dobavnice ali drugega dokumenta, ki se nanaša na trošarinske izdelke sproščene v porabo.*  *Začasno pooblaščeni prejemnik, začasno certificirani prejemnik in oseba, ki prodaja na daljavo vpišejo datum prejema trošarinskih izdelkov iz druge države članice.* |